तडाशी आगि एवं शू ओकीमोतो की मांगा किताब "ड्रॉप्स ऑफ़ गॉड" पर आधारित।
टबिलीसी जॉर्जिया
नहीं, पर ख़ुशक़िस्मती से, इसे को एक दलाल मिल गया,
जो हमें मठ तक ले जाएगा।
तुम्हारा यह मठ कहाँ है?
यूरोप में, यह तो पक्की बात है, पर वह एशिया से बहुत दूर नहीं होगा।
तुमने तीन दिन कहा था।
जानती हूँ… देखो, मैं पूरी कोशिश कर रही हूँ।
इसे की हालत इस समय ज़्यादा ठीक नहीं है।
मुझे लगा था वह बेहतर हो रहा है।
नहीं, हालत और बिगड़ रही है।
तुम्हें पता है कि कल उसने मेरे साथ क्या किया?
वह मुझे एथेंस में छोड़कर मेरे बिना ही फ़्लाइट लेने वाला था।
क्यों?
पता नहीं।
लगता है अब वह मुझ पर भरोसा नहीं करता।
उसके दिमाग़ में कमबख़्त मुक़ाबला चलता रहता है।
यह बात मुझे बहुत परेशान करती है।
सच कहूँ तो, कमीय, इस मामले को यहीं छोड़ दो।
वैसे भी, हमें प्रतियोगिता के लिए तैयारी करनी है।
जानती हूँ, पर मैं नहीं छोड़ सकती।
- वह… - हाँ।
वह तुम्हारा भाई है। जानता हूँ।
हाँ।
प्यार तुम्हें।
तुम्हें भी।
- हैलो। - गुड मॉर्निंग।
ड्रॉप्स ऑफ़ गॉड
मेरा बंदा आ गया।
इसे टोमिने?
हैलो, मैं गोचा हूँ। डाइ का दोस्त।
- आपसे मिलकर ख़ुशी हुई। - मुझे भी।
कमीय लेज़े। हम साथ में काम कर रहे हैं।
हैलो, मिस कमीय।
- हैलो। - हैलो।
आप डाइ के सबसे अच्छे दोस्त हैं, है ना?
मुझे थोड़ी जलन हो रही है।
मुझे नहीं पता था कि तुम्हारा कोई सबसे अच्छा दोस्त भी है।
तुमने कभी पूछा ही नहीं।
शुक्रिया।
वह जगह कितनी दूर है?
ढाई घंटे लगेंगे।
इसी के आसपास।
तो आप जॉर्जिया पहली बार आए हैं, हँ?
- हाँ। - आप बहुत ख़ुशक़िस्मत हैं।
यह गोरी है, जहाँ स्टालिन का जन्म हुआ था।
और यह वह जगह है जहाँ 8,000 साल पहले वाइन का आविष्कार हुआ था।
कार्तली में आपका स्वागत है।
तो, यही वह मठ है।
यह एर्बेमॉं नहीं, बल्कि सेपेरावी है।
क्या यहाँ सारी बेलें सेपेरावी की हैं?
मुझे कैसे पता होगा?
खोजी तो आप लोग हैं।
मैं बस आपको रास्ता दिखाने वाला देवदूत हूँ।
हैलो!
हैलो।
हैलो, क्या आप अंग्रेज़ी बोलते हैं?
मेरे दोस्त फ़्रांस और जापान से आए हैं।
वे एक ऐसी वाइन ढूँढ रहे हैं,
जिसके बारे में इन्हें बताया गया है कि वह यहाँ बनती है।
ये एथेंस में एक मधुपालक से मिले थे।
एलेक्सी पिपियास।
एलेक्सी ने इन्हें बताया कि वह वाइन यहाँ बनती है।
एलेक्सी पिपिया? उनका जन्म बग़ल वाले गाँव में हुआ था।
आप उन्हें जानते हैं ना? वह अपना मोम यहाँ भेजते हैं।
मैं आपसे कुछ पूछ रहा हूँ, फ़ादर, और आप जा रहे हैं।
मामला क्या है?
फ़ादर, ज़रा रुकिए।
हमें आपसे कुछ पूछना है, फ़ादर, और फिर हम चले जाएँगे।
मिस्टर… फ़ादर।
आप क्यों जा रहे हैं?
- रुकिए, फ़ादर। फ़ादर? - हे!
क्या हम बस एक मिनट बात कर सकते हैं?
- यक़ीन नहीं हो रहा है! - प्लीज़, फ़ादर।
- हे! - हे!
रुकिए!
यह क्या था?
लगता है आपकी वाइन का ज़िक्र करना तो काफ़ी संवेदनशील विषय है।
यह तो ग़ज़ब हो गया।
ये साधु लोग हैं। और ये जॉर्जियाई भी हैं।
भूलिए मत कि हमने दशकों तक सोवियत दमन सहा है।
लोग अभी भी सवाल पूछते अजनबियों को शक की निगाह से देखते हैं।
तो अब हम क्या करें?
शायद अगली बार आपको ज़्यादा सवाल नहीं पूछने चाहिए।
हाँ, मेरा मतलब था कि हम लंच के लिए क्या करें?
मुझे नहीं लगता कि यहाँ हमें खाने के लिए कुछ मिलेगा।
ज़रा सुनिए! ज़रा सुनिए!
क्या आपको पता है कि यहाँ आसपास कोई रेस्त्राँ कहाँ है?
नहीं, आसपास कुछ नहीं है।
रेस्त्राँ बंद है।
सब कुछ बंद है।
- हैलो। - हैलो।
हैलो।
मेरी माँ और पिता ने आज सूप्रा का आयोजन किया है।
हम वहाँ रहते हैं, और अगर आप आएँगे तो हमें ख़ुशी होगी।
यह हमें सूप्रा पर बुला रहे हैं।
सू… सूप्रा क्या होता है?
यह एक जॉर्जियाई रिवाज़ है।
बड़ी दावत, अच्छे दोस्त और वाइन।
बहुत अच्छी वाइन।
ठीक है।
फिर मेरे पीछे-पीछे आ जाइए।
प्लीज़, आइए।
स्वागत है।
हम बहुत ख़ुशक़िस्मत हैं।
सच में!
मज़ेदार है, हँ?
सूप्रा में अजनबियों का आना एक अच्छा शकुन होता है।
प्लीज़, प्लीज़! हमारे यहाँ तीन मेहमान आए हैं!
मॉम, डैड, चूँकि यह आपका दिन है, क्या मैं उन्हें हमारी मेज़ पर ले आऊँ?
- हमें बहुत ख़ुशी होगी। - आइए, प्लीज़। स्वागत है!
यह मेरा कज़िन, लेवान है।
हैलो।
यह मेरा दूसरा कज़िन, गिओर्गी,
- और उनकी माँ, मारिता हैं। - हैलो। "हैलो।"
- यह मेरी आंटी, मरियम हैं। - हैलो।
और मेरे अंकल, गोदेरत्ज़ी।
- प्लीज़, स्वागत है, स्वागत है। - मिलकर ख़ुशी हुई।
- हैलो। - चीयर्स, मेरे प्यारों।
यह मेरी बहन, केतेवैन,
- और उनके बॉयफ़्रेंड, रमाज़ हैं। - आपसे मिलकर ख़ुशी हुई।
- हैलो। - मिलकर ख़ुशी हुई।
यह हमारी माँ से पहली बार मिल रहे हैं।
तो यह मेरी माँ, तमार हैं और यह मेरे पिता, वासील हैं।
हम इनकी शादी की 25वीं सालगिरह मना रहे हैं।
- प्लीज़ बैठिए। - बधाई हो।
इस बहुत ख़ास दिन पर आपका यहाँ आना हमारे लिए सम्मान की बात है।
यहाँ हर कोई मुझसे बेहतर अंग्रेज़ी बोलता है।
इन्होंने टबिलीसी में पढ़ाई की थी।
मेरे नाना-नानी चाहते थे कि इन्हें ज़िंदगी में बेहतर मौक़े मिलें,
लेकिन इन्होंने वापस गाँव में आना चुना।
- तो… - मुझे शहर पसंद नहीं है।
आपको इसे एक बार में पीना होगा।
- एक बार में? - हाँ।
- हमें बुलाने के लिए शुक्रिया। - हमें ख़ुशी हुई।
मेरे दोस्तों, ज़रा रुकना प्लीज़।
ज़िंदगी के नाम, प्यार के नाम!
ज़िंदगी के नाम, प्यार के नाम।
सिर्फ़ मर्द खड़े होते हैं।
- अलग है। - पता है।
आपको पसंद आई?
जॉर्जियाई वाइन कितनी शानदार है।
क्या यह वाइन स्थानीय है?
क्या मतलब है आपका?
यहाँ सब कुछ स्थानीय है।
मेरी माँ जीनियस हैं।
वही वाइन बनाती हैं।
आपका मतलब है बड़े जार वग़ैरह में?
हाँ, लेकिन हम उन्हें "क्वेवरी" कहते हैं।
- "क्वेवरी"? - हाँ।
मुझे लगा था कि वे तो सिर्फ़ नारंगी वाइन के लिए इस्तेमाल होते हैं।
नहीं, नहीं। हम उसे "सफ़ेद वाइन" कहना पसंद करते हैं।
"सफ़ेद", हाँ, माफ़ करना।
हाँ, सच कहा। लेकिन ज़ाहिर है हम "क्वेवरी" का इस्तेमाल लाल वाइन के लिए भी करते हैं।
मॉम, ये आपकी वाइन के लिए आपको शुक्रिया कहना चाहते हैं।
इन्हें वह बहुत पसंद आई!
आप हमारी जॉर्जियाई वाइन के बारे में जानते हैं?
यह अनोखी और शानदार है।
हाँ।
हम…
वनस्पति विशेषज्ञ हैं और फ़्रांस से आए हैं और एक दुर्लभ फूल का पता लगा रहे हैं।
यह खोज हमें ग्रीस ले गई, जहाँ हम एक मधुपालक से मिले,
जो अपना मोम आपके मठ के साधुओं को भेजते हैं।
तुम झूठ बोल रही हो।
फ़ादर ज़ुराब ने मुझे आगाह कर दिया था।
तुम यहाँ इसलिए आई हो क्योंकि तुम्हें उनकी वाइन चाहिए।
तो सुनो, यहाँ कुछ भी बिकाऊ नहीं है।
डावीट से कहना कि मैं डरती नहीं हूँ।
यह मेरा घर है।
डावीट कौन है?
प्लीज़ यहाँ से जाओ।
हमें माफ़ कर दीजिए।
हमारा इरादा आपको परेशान करने का नहीं था।
कुछ ग़लतफ़हमी हो गई है।
प्लीज़ यहाँ से जाओ।
मा… माफ़ करना, हमें जाना होगा।
लेकिन शुक्रिया। शुक्रिया।
तुमने आख़िर उनसे झूठ क्यों बोला?
मैं वही ग़लती नहीं करना चाहती थी जो हमने उस साधु के साथ की थी,
पर मुझे नहीं लगता कि समस्या यह है।
उन्हें लगा कि हम कोई और हैं, कि हम किसी डावीट के साथ हैं।
अगली बार, बस अपना मुँह बंद रखना।
हे!
शायद तुम्हें ख़ुद से पूछना चाहिए कि वह इतनी ग़ुस्सा क्यों हो गईं।
शायद वह कुछ छुपा रही हैं।
शुक्रिया।
नाश्ते का क्या समय है?
यहाँ नाश्ते की सेवा उपलब्ध नहीं है।
आप सड़क पार करके गैस स्टेशन जा सकते हैं।
यहाँ नाश्ता नहीं मिलता।
लेकिन आप गैस स्टेशन से कुछ खाने का सामान ले सकते हैं।
फ़िक्र मत करिए। मुझे यक़ीन है कि कल का सूरज अपने साथ उजाला लेकर आएगा।
उम्मीद करती हूँ कि आपकी छुट्टियाँ अच्छी बीतें।
तोमा
अब आप आगे जाकर इस तरफ़ मुड़ेंगी,
तो वहाँ आपको कॉफ़ी मिल जाएगी।
- ठीक है। शुक्रिया। - यह मेरे लिए ख़ुशी की बात है।
हे। इसे!
तुम यह करना बंद कर दो।
- क्या? - सब कुछ।
यह सब।
हम एक ही तरफ़ हैं, तुम और मैं।
- मैंने यहाँ आने के लिए तुम्हें मजबूर नहीं किया था। - जानती हूँ।
लेकिन सोचो कि अगर एलेक्सांदर हमें इस तरह देखते तो कितने ख़ुश होते।
तो बताओ मुझे।
क्या तुम चाहते हो कि मैं चली जाऊँ?
मुझसे जाने के लिए कह दो और मैं लड़ना बंद कर दूँगी।
मैं यहाँ से चली जाऊँगी।
ठीक है।
"ठीक है" से तुम्हारा क्या मतलब है?
ठीक है।
मैं चाहता हूँ कि तुम रुको।
अच्छी बात है। मैं रुक जाऊँगी।
जाइए, अपने बैग ले आइए, दोस्तों।
मैंने भूमि पंजीकरण के दफ़्तर में अपने दोस्त को फ़ोन किया था,
उसने मुझे बताया कि तमार के बाग़ कहाँ हैं।
ठीक है, चलो।
और कभी-कभी तुम मुस्कुरा सकते हो।
- बैग। - बैग।
चलो, दोस्तों। आ जाओ।
क्या बस यही है?
कमीय।
- एर्बेमॉं। - हे भगवान।
हे!
वासील!
तुम यहाँ क्या कर रहे हो?
हमने तुमसे कहा था कि इस जगह से दूर रहो!
भाड़ में जाओ। यह मेरी ज़मीन है।
अब नहीं है, घटिया इंसान।
दफ़ा हो जाओ यहाँ से!
लगता है तुम्हें समझ में नहीं आया है कि इस ज़मीन का मालिक कौन है।
मैं अच्छी तरह समझता हूँ। भाड़ में जाओ!
कमीने!
हम यहाँ आख़िरी बार आए हैं।
अपनी कुतिया से कह देना कि अगली बार अंजाम कहीं ज़्यादा बुरा होगा।
दर्द हो रहा है?
शायद इन्हें डॉक्टर को दिखा लेना चाहिए।
कोई ज़रूरत नहीं है। कुछ भी टूटा नहीं है।
मेरे पति की मदद करने के लिए शुक्रिया।
वे आदमी कौन थे?
वे मेरे भाई, डावीट अबाशिड्ज़े के लिए काम करते हैं।
वह कौन है?
वह एक व्यापारी है।
यह घर मेरे पिता का था।
पिछले साल वह चल बसे।
इसे यहाँ रखो। पकड़ो इसे।
डावीट इसे बेचना चाहता है।
और मैं उसे नहीं रोक सकती।
तुम चाय पियोगे?
- हाँ, बना दो, प्लीज़। - मैं अभी बनाती हूँ।
माफ़ करना।
तुम्हें चाय चाहिए?
नहीं, शुक्रिया।
जिस वाइन को तुम लोग ढूँढ रहे हो, वह हमसे चुराई गई थी।
हमने उसे चखा था।
और वह…
लाजवाब थी।
हम यहाँ आपकी वाइन चुराने नहीं आए हैं।
हम बस जानना चाहते थे कि वह वाइन किसने बनाई है।
और अब हम घर जा सकते हैं।
हम आपको काफ़ी तकलीफ़ दे चुके हैं।
माफ़ कीजिए।
मेरे पीछे आओ।
गोचा, चाय तैयार है। जाकर ले आओ।
- तमार, तुम कहाँ जा रही हो? - क्या?
"मारानी" यानी वाइन का गोदाम। जल्दी आ जाऊँगी।
इरक्ली, मेरे पीछे आओ।
आपके पति का क्या?
वह ठीक हो जाएँगे। वह मज़बूत आदमी हैं।
मुझे यहाँ बहुत अच्छा लग रहा है।
और गोदाम ज़्यादा दूर नहीं है?
- नहीं, ज़्यादा दूर नहीं है। - ठीक है।
"क्वेवरी"!
- हाँ। - वाह, यह तो बहुत बड़ा है।
- क्या आप ये ख़ुद बनाते हैं? - नहीं।
- यह हुनर तो लगभग ग़ायब हो चुका है। - "हैलो।"
सब कुछ इसी में शुरू होता है।
जो "क्वेवरी" टूट गया है, उसकी जगह यह इस्तेमाल किया जाएगा।
उम्मीद है कटाई से पहले हमें इसे ज़मीन में दबाने का समय मिल जाएगा।
हाँ, मैंने सुना था।
इस साल अंगूर जल्दी पक रहे हैं।
यह हमारा "मारानी" है।
यह ख़ूबसूरत है।
तो आप सच में उन्हें ज़मीन में दबाते हैं?
हाँ।
"क्वेवरी" में खमीर उठने में कितना समय लगता है?
वाइन को परिष्कृत होने में तीन साल लग जाते हैं।
मैं इन पर बाज़ की तरह नज़र रखती हूँ।
इससे मुझे पता चल जाता है कि कौन से क्वेवरी की वाइन "चाचा" यानी पारम्परिक जॉर्जियाई शराब के लिए
अच्छी होगी, और कौन सी वाइन एक महान चीज़ में बदल सकती है।
महान चीज़?
हाँ।
कभी-कभी, खमीर उठने की प्रक्रिया के दौरान, वाइन की गुणवत्ता कम रह जाती है।
पर कभी-कभी, चमत्कार हो जाता है।
यही वह चीज़ है जो तुम्हें यहाँ तक लेकर आई है।
यही वह जगह है जहाँ हमारी ख़ास वाइन पकती है।
मुझसे पहले, मेरे पिता अपने भाई, थेओडोरे के साथ इसे बनाते थे।
अपनी जवानी में वह पश्चिम की तरफ़ गए थे,
और वहाँ स्विट्ज़रलैंड में,
वह रूडॉल्फ़ स्टाइनर के वारिसों से मिले।
- स्टाइनर? - हाँ।
जीव-गतिकी के जनक।
फ़्रांस में कमीय की कम्पनी जीव-गतिकी के क्षेत्र में सबसे आगे है।
- यह रास्ता कहाँ जाता है? - मठ तक।
साधु यहाँ आते हैं और सेवा के लिए वाइन ले जाते हैं।
इस वाइन पर हमारा अधिकार नहीं है।
ना मेरे भाई का, ना मेरा।
इस पर ईश्वर का अधिकार है।
इसीलिए तो यह इतनी शानदार है।
लेकिन डावीट अंकल सब कुछ बेच रहे हैं।
अंगूरों का बाग़। ज़मीन। गोदाम।
तो यह सब ख़त्म हो जाएगा।
…मिट्टी के खनिजों पर,
जो कि एक सही मायनों में बेहतरीन वाइन बनाने की कुँजी है।
और थेओडोरे ने एर्बेमॉं को क्यों चुना?
यह बहुत कड़क, अंगूरों की दो क़िस्मों से बनी वाइन है।
वह कहते थे,
"अंगूर की कोई क़िस्म बेकार नहीं होती, बेकार होते हैं वाइन बनाने वाले।"
- शुक्रिया। - शुक्रिया।
प्लीज़, प्लीज़।
शुक्रिया, इरक्ली।
इतना सब इसके लिए? आप लोग अजीब हैं।
ज़िंदगी के नाम, प्यार के नाम।
- ज़िंदगी के नाम, प्यार के नाम। - ज़िंदगी के नाम, प्यार के नाम।
- ज़िंदगी के नाम।
- चीयर्स। - चीयर्स।
शुक्रिया।
मुझे यह अच्छी लगी।
आइए, आइए।
ठीक है।
हे।
पी लो।
- क्या हुआ था? - तुम बेहोश हो गए थे।
पानी पी लो।
और यह "चर्चखेला"। तुम्हें मीठे की ज़रूरत है।
यह खा लो।
एक हफ़्ते पहले इसके साथ डाइविंग के दौरान एक हादसा हो गया था।
यह अस्पताल से ही यहाँ आया है।
तुम्हारा शरीर ठंडा है।
इसे, मुझे इस तरह डराना अच्छी बात नहीं है।
- माफ़ करना। - ओह। ओह, नहीं।
थोड़ी हवा आने दो।
ठीक है?
कमीय, आओ।
- तुम ठीक रहोगे ना? - हाँ।
क्या मैं अंदर आ सकती हूँ?
हाँ।
माफ़ करना।
तो मैंने तालिओं को फ़ोन किया।
उन्हें लगता है कि तमार इस बिक्री को रोक सकती हैं।
उन्होंने मुझे टबिलीसी की सबसे अच्छी वकील का नाम बताया है।
कल मैं उससे मिलने जाऊँगी।
तमार इसके लिए राज़ी हैं?
हाँ।
क्या, तुम्हें मुझ पर भरोसा नहीं है?
नहीं, यह बात नहीं है।
जानती हूँ कि तुम इसका हिस्सा बनना चाहते थे, लेकिन तुम्हारी तबियत ठीक नहीं है।
तुम्हें आराम करना चाहिए।
तुम जल्दी ठीक हो जाओगे।
और हम इस काम को ख़त्म करेंगे।
साथ मिलकर?
हाँ।
नहीं, मैंने उस कुतिया पत्रकार का लेख नहीं पढ़ा।
मुझे समय नहीं मिला।
तोमा, हमने वह वाइन ढूँढ ली। हमने उसे चखा। वह शानदार है!
तो फिर अब वापस आ जाओ। यहाँ हमें तुम्हारी ज़रूरत है।
मैं चाहता हूँ कि प्रतियोगिता से पहले हमें जवाब देने का मौक़ा लेना चाहिए।
प्रतियोगिता में पाँच दिन बचे हैं, कमीय।
जानती हूँ, पर मेरा यहाँ का काम पूरा नहीं हुआ है।
यहाँ कुछ लोग हैं जिनकी मुझे मदद करनी होगी।
अभी मैं एक वकील से मिल रही हूँ।
तुम क्या बात कर रही हो?
मुझे परवाह नहीं। मैं बस यह चाहता हूँ कि तुम लौट आओ।
अगर तुम मेरे लिए नहीं लौट सकतीं, तो फ़िलिप के लिए आ जाओ।
तुम्हें पता है कि यह प्रतियोगिता उनके लिए कितनी ज़रूरी है।
वह मेरे लिए भी ज़रूरी है।
मैंने तमार से वादा किया है। वही उस वाइन को बनाती हैं।
अगर हमने मदद नहीं की, तो वह सब कुछ खो देंगी। बात थोड़ी पेचीदा है।
मैं तुम्हें सब कुछ समझाऊँगी। पर मुझे सच में जाना है, ठीक है?
- प्यार तुम्हें। - रुको, कमीय, तमार कौन है?
तो, उसने अपनी खोज तो पूरी कर ली है।
पर अब वह एक अभियान पर निकल गई है।
कमीय लेज़े, बिगड़ैल औलाद
- सत्यानाश… - कोई दिक्कत?
एक पत्रकार का कहना है कि मैं एक बिगड़ैल औलाद हूँ।
क्या?
मिस्टर अबाशिड्ज़े ने ऋण चुका दिया,
और अचानक लोगों ने मान लिया, "उन्होंने ज़मीन ख़रीद ली।"
लेकिन विरासत के मामलों में ऐसा नहीं होता।
बात इससे कहीं ज़्यादा पेचीदा है।
इस समय हम फ़्रांस में नहीं हैं।
लेकिन क़ानून तो समान है।
मिस्टर तालिओं ने मुझे बताया था।
उन्होंने यह भी कहा था कि मैं आप पर भरोसा कर सकती हूँ।
मोल-तोल की गुंजाइश हमेशा रहती है। बात बस इच्छाशक्ति की है।
मिस्टर अबाशिड्ज़े एक ताक़तवर आदमी हैं।
मेरा वादा है कि यह आपके लिए बहुत फ़ायदेमंद होगा।
मैं एक अच्छी वकील हूँ।
बहुत अच्छी वकील।
कभी-कभी मैं कमज़ोर लोगों का साथ दे पाती हूँ।
और ऐसा करते हुए मुझे अच्छा भी लगता है, चाहे उसमें मेरा ज़्यादा फ़ायदा ना हो।
लेकिन एक ऐसे आदमी के ख़िलाफ़ खड़ा होना…
मैं बेवक़ूफ़ नहीं हूँ।
उम्मीद है आप भी बेवक़ूफ़ नहीं हैं, मिस लेज़े।
मैं अपनी चीज़ें ले आऊँ और फिर हम निकलते हैं?
- ज़रूर। - ठीक है।
कमीय?
तुम यहाँ क्या कर रही हो?
मेरे भाई ने मुझे फ़ोन किया था।
उसने बताया कि आप हमारी मदद करना चाहती हैं।
मैंने कुछ सोचा है।
ठीक है?
क्या हम किसी शांत जगह जा सकते हैं?
ज़रूर। मेरे पीछे आओ।
टबिलीसी आने के बाद मुझे डावीट अंकल को जानने का मौक़ा मिला।
दरअसल मुझे रमाज़ से उन्होंने ही मिलवाया था।
तुम डावीट के दोस्त हो?
हाँ।
अगर डावीट को पता चल गया कि आप तमार के साथ मिली हुई हैं, तो वह आपसे बात करने से इंकार कर देंगे।
वह उनसे इतनी ज़्यादा नफ़रत करते हैं।
तो हमें बहुत चालाकी से काम लेना होगा।
और आज रात वह तुम्हारे महँगे रेस्त्राँ में डिनर करने वाला है।
तुम्हें मेरे लिए एक मेज़ बुक कर लेनी चाहिए।
वह चोर, मिशेल पोलेंक।
क्या आप उससे मिली थीं?
हाँ।
वह यहाँ इस घर में आया था।
उस आदमी ने कहा था कि दुनिया की सबसे अच्छी वाइन फ़्रेंच हैं,
और यह सुनकर मेरे पिता का ख़ून खौल गया।
तो उन्होंने उसे हमारी ख़ास वाइन दे दी।
वह फ़्रेंच आदमी बोला, "मुझे ईश्वर दिखाई दे रहा है।"
जब मैंने आपकी वाइन चखी थी, मुझे ईश्वर दिखाई नहीं दिया।
लेकिन मुझे कुछ दिखाई दिया था।
मैंने चाँद देखा था।
उसके बाद से, वह स्वप्निल दृश्य एक बुरे सपने में बदल चुका है।
कोई चीज़ मुझे पकड़ लेती है और पानी के अंदर रखती है।
जब से मैंने डाइविंग शुरू की, मुझे अँधेरे से डर लगने लगा है।
मुझे कभी पता ही नहीं चला क्यों।
आपकी वाइन ने एक दरवाज़ा खोल दिया।
उसने मुझे कुछ दिखाया।
मुझे रात में नींद नहीं आती।
मुझे अँधेरे से डर लगता है।
यह बचकाना है।
मुझमें बहुत ग़ुस्सा भरा है।
यह ग़ुस्सा नहीं है।
तुम बस उदास हो।
हाँ?
हीरोकाज़ू। मैं हूँ।
क्या तुम यहाँ रह रहे हो?
मुझे यह जगह पसंद है।
तुम्हें क्या चाहिए?
क्या तुम्हारे पास थोड़ा समय है?
आधी रात में?
क्या तुम्हें कोई ख़बर मिली?
क्या तुमने उसे फ़ोन किया?
मैंने अस्पताल में फ़ोन किया था।
लेकिन उन्होंने मुझे कुछ नहीं बताया।
क्या हो रहा है?
क्या तुम्हारे पास कोई ख़बर है?
उसे फ़ोन करो।
वह तुम्हारा बेटा है।
वह तुम्हें काट नहीं खाएगा।
गुड नाइट।
- गुड इवनिंग। - गुड इवनिंग।
यहाँ मेरा रेज़र्वेशन है।
- आपका नाम, प्लीज़? - कमीय लेज़े।
इस तरफ़, प्लीज़।
क्या आपके साथ कोई आने वाला है?
नहीं, बस मैं ही हूँ।
मैं एक सेपेरावी पेश कर रहा हूँ, जो गिओर्गी अलादाशविली द्वारा बनाए गए मारानी क्वेवरी से है,
जो काकेशस की तलहटी पर रहने वाले जीव-गतिकी के विशेषज्ञ हैं।
उनकी वाइन बर्फ़ से ढके पहाड़ों के नीचे वाले चूने से बनी है।
कैंडीड ब्लैकबेरी और पेंसिल लेड् की ख़ुशबुएँ आपको बहुत पसंद आएँगी।
और आख़िर में नमकीन स्वाद आपको उड़ाकर कहीं और ही ले जाएगा।
मैं जॉर्जिया में पहली बार आई हूँ और मैंने नारंगी वाइन के बारे में काफ़ी सुना है।
क्या आपके पास वह है?
आपके बालों के रंग वाली वाइन।
ख़ुशी, उदारता और महत्वाकांक्षा का रंग।
हम बाद में उसका इंतज़ाम कर सकते हैं।
यह भी उसी जगह की वाइन है।
गिओर्गी मैसेरेशन में माहिर हैं।
यह किसी 2020 है।
इसकी ख़ुशबुओं में काफ़ी गहराई है।
क्या आपको आलू बुखारे के मुरब्बे जैसी महक आ रही है?
हे भगवान।
माफ़ करना।
- बोतल यही छोड़ दीजिए। - आपके इरादे ऊँचे हैं।
लगता है वह बहुत अच्छी वाइन है।
यह शानदार है।
शायद मुझे एक बोतल मँगवा लेनी चाहिए।
आप थोड़ी मेरी बोतल में से पी सकते हैं।
क्यों ना आप यहाँ आकर हमारे साथ बैठ जाएँ, मिस…
कमीय।
ज़रूर।
क्या हमें… ज़रा सुनिए। और गिलास दे देंगे, प्लीज़?
- हाँ, ज़रूर। - शुक्रिया।
"लीजिए"।
बढ़िया।
आलू बुखारा।
वे अपनी वाइन बहुत ख़ास तरीक़े से बनाते हैं।
मिट्टी के बड़े बर्तनों में।
उन्हें… उन्हें "क्वेवरी" कहते हैं।
मुझे लगता है कि मिस लेज़े को यह बात अच्छी तरह पता है।
लेज़े गाइड की कमीय लेज़े?
यह यहाँ मेरी बहन की तरफ़ से आई हैं।
आज शाम मुझे एक फ़ोन आया था।
एक वकील का, जो मेरी बहुत अच्छी दोस्त है, तो उसने मुझे आगाह कर दिया था।
वह मेरी सोच से कहीं ज़्यादा घटिया है।
ऐंटन मेरे और मेरी बहन के बीच की दुश्मनी के बारे में जानती है।
पर मुझे नहीं लगता कि आप जानती हैं, है ना?
- उन्होंने मुझे थोड़ा बहुत बताया था। - थोड़ा बहुत?
माफ़ करना, डावीट,
लेकिन अपनी बहन पर ग़ुस्सा होने की वजह से,
अपना दशकों पुराना ख़ानदानी अंगूरों का बाग़ बर्बाद करना सही नहीं है।
आपको क्या चाहिए, मिस लेज़े?
मैं चाहती हूँ कि आप अपनी आत्मा ना बेचें।
सुनिए। मैं एक व्यापारी हूँ।
ऐसी बातों का मुझ पर कोई असर नहीं होता।
अगर आप बुरा ना मानें, तो इस समय मैं व्यापार की बातें कर रहा हूँ।
तो मैं उसे ख़रीद लेती हूँ।
मैं उसे ख़रीदने में सक्षम हूँ।
यह उसकी जो भी क़ीमत लगाएँगे, मैं उससे ज़्यादा दूँगी।
नहीं।
गुड नाइट।
और? कैसा रहा?
बकवास।
अबाशिड्ज़े परिवार के लोगों के बारे में मैंने आपको आगाह किया था।
उस परिवार के लोग बहुत ज़िद्दी हैं।
ओह, अच्छा?
तो मैं भी लेज़े परिवार से हूँ।
तडाशी आगि एवं शू ओकीमोतो की मांगा किताब "ड्रॉप्स ऑफ़ गॉड" पर आधारित।
उप-शीर्षक अनुवादक : पुनीत कुसुम